Diari Oficial de la Generalitat Valenciana


Sumari del DOGV 9023, del 18-02-2021 (2021/1432)

RESOLUCIÓ d'11 de febrer de 2021, de la Direcció General d'Obres Públiques, Transports i Mobilitat Sostenible, per la qual es modifica la Resolució de 27 de gener de 2021, que va suspendre la realització de les proves convocades per al 30 de gener de 2021, relatives a l'obtenció del certificat de competència professional per a la prestació del servei de taxi en les àrees de prestació conjunta i les relatives a l'obtenció del certificat d'aptitud professional acreditatiu de la qualificació inicial (CAP).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9023

Data del DOGV
:   18-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1432


Data del document
:   11-02-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ d'11 de febrer de 2021, de la Direcció General d'Obres Públiques, Transports i Mobilitat Sostenible, per la qual es modifica la Resolució de 27 de gener de 2021, que va suspendre la realització de les proves convocades per al 30 de gener de 2021, relatives a l'obtenció del certificat de competència professional per a la prestació del servei de taxi en les àrees de prestació conjunta i les relatives a l'obtenció del certificat d'aptitud professional acreditatiu de la qualificació inicial (CAP). [2021/1432]  
Per resolucions de 16 i 17 de novembre de 2020, de la Direcció General d'Obres Públiques, Transports i Mobilitat Sostenible, es va convocar la realització de diverses proves tendents a l'obtenció o renovació de certificats acreditatius de formació en matèria de transports per a l'any 2021, entre elles, les relatives a l'obtenció de certificat de competència professional per a la prestació del servei de taxi i les relatives a l'obtenció de certificats d'aptitud professional (CAP).  
  
Per la Resolució de la Direcció General d'Obres Públiques, Transports i Mobilitat Sostenible, de 27 de gener de 2021, es va suspendre la realització de les proves convocades per al 30 de gener de 2021, relatives a l'obtenció de certificat de competència professional per a la prestació del servei de taxi i a l'obtenció de certificats d'aptitud professional (CAP) i es van convocar per al dia 27 de març de 2021.  
Per circumstàncies sobrevingudes alienes a la voluntat d'aquesta direcció general no poden realitzar-se les proves esmentades el dia previst (27 de març pròxim) per la qual cosa resulta necessari determinar un nou dia per a la realització.  
Per tot l'anterior, i fent ús de les facultats conferides en virtut del que es disposa en l'article 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer  
Modificar l'apartat segon de la resolució de la Direcció General d'Obres Públiques, Transports i Mobilitat Sostenible, de data 27 de gener de 2021, per la qual es va suspendre la realització de les proves convocades per al 30 de gener de 2021, relatives a l'obtenció de certificat de competència professional per a la prestació del servei de taxi i les relatives a l'obtenció de certificats d'aptitud professional (CAP) que queda redactat com segueix:  
  
«Segon. Convocar la celebració de les proves suspeses en l'apartat anterior per al pròxim 13 de març de 2021.  
A les proves relatives a obtenció de certificat de competència professional per a la prestació del servei de taxi, a realitzar el 13 de març de 2021, únicament podran presentar-se aquells que es van inscriure i van ser admesos per a presentar-se a les proves del 30 de gener de 2021, sense necessitat d'emplenar cap tràmit addicional als ja realitzats.  
  
A les proves relatives a l'obtenció de certificats d'aptitud professional (CAP), a realitzar el 13 de març de 2021, podran presentar-se, a més dels que ja s'hi van inscriure i van ser admesos per a presentar-se a les proves del 30 de gener de 2021, que no hauran de realitzar cap tràmit addicional, aquells altres que s'inscriguen en el termini de presentació de sol·licituds previst, que comprendrà des del dia 18 de febrer al 4 de març de 2021, tots dos inclusivament.»  
  
Segon  
La resta d'apartats de la resolució que es modifica mantenen els seus efectes en els termes expressats en aquesta.  
  
Tercer  
Declarar la tramitació d'urgència en l'esmena de sol·licituds desestimades en la llista provisional d'admesos de la prova CAP a realitzar el 13 març, per la qual cosa es reduirà el termini de 10 a 5 dies, conforme a l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
Suspendre la realització de les proves previstes per al dia 27 de març de 2021 relatives a l'obtenció de certificats d'aptitud professional (CAP), que van ser convocades per la Resolució de 17 de novembre de 2020, de la Direcció General d'Obres Públiques, Transports i Mobilitat Sostenible, ja que han sigut traslladades al dia 13 de març de 2021.  
  
La present resolució tindrà efectes des de la publicació en el Diari Oficial de la Generalitat Valenciana.  
Contra la present resolució, que no esgota la via administrativa, es podrà interposar un recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 11 de febrer de 2021.- La directora general d'Obres Públiques, Transports i Mobilitat Sostenible: Roser Obrer Marco.